Diari Oficial de la Generalitat Valenciana


Sumari del DOGV 2928, del 12-02-1997 (1997/883489)

ORDRE de 14 de gener de 1997, de la Conselleria de Cultura, Educació i Ciència, per la qual es modifica la denominació genèrica dels instituts que imparteixen Educació Secundària
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/01/14/(1)/dof/vci/html**

### Dades del document

Número de DOGV
:   2928

Data del DOGV
:   12-02-1997

Secció del DOGV
:   DISPOSICIONS GENERALS

Número del document
:   1997/883489


Data del document
:   14-01-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 14 de gener de 1997, de la Conselleria de Cultura, Educació i Ciència, per la qual es modifica la denominació genèrica dels instituts que imparteixen Educació Secundària.  
La Llei Orgànica 1/1990, d'Ordenació General del Sistema Educatiu configura l'Educació Secundària com una etapa educativa que comprén l'Educació Secundària Obligatòria, el Batxillerat i la Formació Professional Específica de grau mitjà.  
El Reial Decret 1.004/1991, de 14 de juny, pel qual s'estableixen els requisits mínims dels centres que impartisquen ensenyaments de règim general no universitaris, reserva en exclusiva la denominació genèrica d'institut per als centres docents públics que impartisquen Educació Secundària.  
Durant el curs acadèmic 1996/97, de conformitat amb el que s'estableix en el Reial Decret 1.487/1994, d'1 de juliol, s'ha implantat de forma generalitzada el primer curs d'Educació Secundària Obligatòria, però en són molts els centres que, primerament amb caràcter experimental i després de manera anticipada, estan impartint ensenyament secundari.  
A fi d'adequar la denominació genèrica dels centres als ensenyaments que realment imparteixen, fent ús de les competències que em confereix l'article 35 de la Llei 5/83, de 30 de desembre, de Govern Valencià,  
ORDENE  
Primer  
Els instituts de Batxillerat i de Formació Professional de la Comunitat Valenciana que a l'entrada en vigor d'aquesta norma impartisquen ensenyaments d'Educació Secundària, passaran a denominar-se genèricament instituts d'Educació Secundària.  
La resta dels instituts mantenen la seua denominació genèrica actual fins al moment en què inicien la impartició d'ensenyaments d'Educació Secundària.  
Segon  
La denominació genèrica institut d'Educació Secundària anirà acompanyada de la corresponent als ensenyaments que impartisca el centre.  
Tercer  
La modificació de la denominació genèrica dels centres afectats s'inscriurà d'ofici en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta la Direcció General de Centres Docents perquè adopte les disposicions necessàries per al compliment d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 14 de gener de 1997  
La consellera de Cultura, Educació i Ciència,  
MARCELA MIRÓ PÉREZ


Còpia Permalink ELI